Só lyk Elsa op flop van ŉ Frozen-koekDis hoe die koek van sneeukoningin Elsa van “Frozen” moes lyk ŉ Bakkery word gespot oor sy “Frozen Elsa”-koek wat, volgens sommige gebruikers, lyk soos ŉ aap wat grimering dra. Die koek moes eintlik soos die sneeukoningin Elsa van die kinderfliek Frozen gelyk het, en gebruikers op Reddit spot vreeslik met die resultaat. In plaas van Elsa se sagte en delikate gelaatstrekke, het die bakker besluit die maklikste manier om dit soos 3D te laat lyk is om lyne in ŉ donkerder kleur te trek met ŉ rooi sirkel op haar wang. Net nadat dit op Reddit en Cake Wreck gedeel is, ŉ webwerf waar die ergste floppe gedeel word, was gebruikers geskok om te hoor dit is ŉ professionele bakker wat gedink het dié koek is goed genoeg om te verkoop. “Sy lyk soos ŉ perd!” het een gebruiker gesê. “Dit lyk of iemand grimering op ŉ aap se gesig geverf het!” skryf ŉ ander. Dis hoe die koek uitgekom het (Foto: CakeWrecks.com)